**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL Skuodo rajono savivaldybės tarybos 2024 m. rugsėjo 26 d. sprendimo Nr. T9-195 ,,Dėl kitos paskirties valstybinės žemės sklypo (unikalus Nr. 4400-4253-4538), esančio Vilniaus g. 11, Skuodo mieste, dalių dydžių nustatymo ir dalių nuomos“ PAKEITIMO**

2025 m. sausio 17 d. Nr. T10-12

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – pakeisti Skuodo rajono savivaldybės tarybos 2024 m. rugsėjo 26 d. sprendimo Nr. T9-195 ,,Dėl kitos paskirties valstybinės žemės sklypo (unikalus Nr. 4400-4253-4538), esančio Vilniaus g. 11, Skuodo mieste, dalių dydžių nustatymo ir dalių nuomos“ pagrindu sudarytą 2024 m. gruodžio 2 d. valstybinės žemės sklypo, Vilniaus g. 11, Skuodo mieste, nuomos sutartį Nr. (4.1.8.) R5-819, nes Nekilnojamojo turto registro tvarkytojas priėmė sprendimą atmesti daugiabučio gyvenamojo namo (unikalus Nr. 7597-3002-3010), Skuodas, Vilniaus g. 11, patalpų savininkų 2014 m. rugsėjo 16 d. Jungtinės veiklos (partnerystės) sutartimi įgaliotos Liudos Gėrikienės (toliau – Administratorius) prašymą įregistruoti valstybinės žemės nuomos sutartį dėl nuomos sutartyje nustatytų trūkumų.

Administratorius pateikė Valstybės įmonės Registrų centro 2024 m. gruodžio 10 d. sprendimą Nr. SPR4-11489(14.5 E.) ,,Nekilnojamojo turto registro tvarkytojo sprendimas prašymą atmesti“ (toliau – Sprendimas).

Sprendime įvardintos priežastys dėl prašymo įregistruoti nuomos sutartį atmetimo. Tai yra dokumentai, kurių pagrindu prašoma įregistruoti Registro objektą (nuomos sutartį), neatitinka teisės aktų nustatytų reikalavimų, juose nenurodyti Registro objektui įregistruoti būtini duomenys, asmenų, susijusių su šio objekto įregistravimu, vardai, pavardės ir asmens kodai, taip kaip nurodyta Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimo Nr. 379 „Dėl Nekilnojamojo turto registro nuostatų patvirtinimo“, 78 punkte.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,2081 ha valstybinės žemės sklypą, kadastro Nr. 7550/0004:407, unikalus Nr. 4400-4253-4538, esantį Vilniaus g. 11, Skuodo mieste, kurio paskirtis yra kitos paskirties žemė, o naudojimo būdas – daugiabučių gyvenamųjų pastatų ir bendrabučių teritorijos.

Skuodo rajono savivaldybės taryba 2024 m. rugsėjo 26 d. sprendimu Nr. T9-195 ,,Dėl kitos paskirties valstybinės žemės sklypo (unikalus Nr. 4400-4253-4538), esančio Vilniaus g. 11, Skuodo mieste, dalių dydžių nustatymo ir dalių nuomos“ nusprendė išnuomoti žemės sklypo dalį gyvenamosios paskirties patalpų savininkams.

**3. Laukiami rezultatai**.

Pakeitus sprendimą bus pasirašomas Susitarimas dėl 2024 m. gruodžio 2 d. Valstybinės žemės nuomos sutarties Nr. (4.1.8.) R5-819 pakeitimo ir sutartis teikiama Nekilnojamojo turto registro tvarkytojui įregistruoti.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.