**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. RUGPJŪČIO 24 D. SPRENDIMO NR. T9-154 „DĖL SKUODO RAJONO SAVIVALDYBĖS VIEŠOJO SEKTORIAUS SUBJEKTŲ IR VIEŠOJO SEKTORIAUS SUBJEKTŲ GRUPĖS ATASKAITŲ RINKINIŲ RENGIMO TVARKOS APRAŠO PATVIRTINIMO“ PAKEITIMO**

2025 m. sausio 20 d. Nr. T10-15

Skuodas

**1. Parengto sprendimo projekto tikslas ir uždaviniai.**

Šio sprendimo tikslas – pakeisti Skuodo rajono savivaldybės viešojo sektoriaus subjektų ir viešojo sektoriaus subjektų grupės ataskaitų rinkinių rengimo tvarkos aprašo 12.1 papunktį, kuriuo bus pakeisti Skuodo rajono savivaldybės viešojo sektoriaus subjektų ataskaitų rinkinių teikimo Savivaldybės administracijai ir merui terminai.

**2. Siūlomos teisinio reguliavimo nuostatos.**

Siūloma pratęsti terminą, per kurį viešojo sektoriaus subjektai turi parengti ir pateikti metinius ataskaitų rinkinius.

**3. Laukiami rezultatai.**

Pailgės ataskaitų rengimo terminas viešojo sektoriaus subjektams, bet sutrumpės viešojo sektoriaus subjektų grupės ataskaitos rengimo terminas.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšų nereikia.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos vyriausioji specialistė Ona Malūkienė.