**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2019 M. RUGSĖJO 26 D. SPRENDIMO NR. T9-161 „DĖL SKUODO RAJONO SAVIVALDYBĖS KŪNO KULTŪROS IR SPORTO CENTRO MOKESČIO UŽ NEFORMALŲJĮ ŠVIETIMĄ TAIKYMO TVARKOS APRAŠO PATVIRTINIMO“ PAKEITIMO**

2025 m. sausio 21 d. Nr. T10-18

Skuodas

**1. Parengto sprendimo projekto tikslas ir uždaviniai.**

Parengtame sprendimo projekte užsieniečiai, kurie dėl Rusijos Federacijos karinių veiksmų Ukrainoje yra atvykę į Lietuvos Respubliką, nebus atleidžiami nuo mokesčio už neformalųjį švietimą. Jiems mokestis bus nustatomas ir suteikiamos lengvatos pagal patvirtintą Skuodo rajono savivaldybės kūno kultūros ir sporto centro mokesčio už neformalųjį švietimą taikymo tvarkos aprašą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas.

**3. Laukiami rezultatai.**

Skuodo rajono savivaldybės kūno kultūros ir sporto centre 2 vaikai yra atleisti nuo mokesčio. Pakeitus Tarybos sprendimą Skuodo rajono savivaldybės kūno kultūros ir sporto centras per mėnesį surinks 20 eurų daugiau pajamų už neformalųjį švietimą.

**4. Lėšų poreikis sprendimui įgyvendinti ir jų šaltiniai.**

Skuodo rajono savivaldybės biudžeto lėšų nereikės.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėjo pavaduotoja Birutė Gedrimienė.