PATVIRTINTA

Skuodo rajono savivaldybės tarybos

2019 m. rugsėjo 26 d. sprendimu Nr. T9-161

(Skuodo rajono savivaldybės tarybos

2023 m. rugsėjo 28 d. sprendimo Nr. T9- 187 redakcija)

**KŪNO KULTŪROS IR SPORTO CENTRO MOKESČIO UŽ NEFORMALŲJĮ ŠVIETIMĄ TAIKYMO TVARKOS APRAŠAS**

**I. BENDROSIOS NUOSTATOS**

1. Skuodo rajono savivaldybės kūno kultūros ir sporto centro (toliau – Sporto centro) mokesčio už neformalųjį švietimą taikymo tvarkos aprašas (toliau – Aprašas) reglamentuoja mokesčio už neformalųjį švietimą Sporto centre (toliau – mokestis) taikymo, mokėjimo periodo nustatymo, atleidimo nuo mokesčio ir lengvatų suteikimo tvarką.

2. Apraše naudojamos sąvokos:

2.1. Mokestis – piniginis įnašas, kurį už neformalųjį švietimą Sporto centre ar pagal atleidimo nuo mokesčio ir jo sumažinimo sąlygas moka sportininko tėvai, kiti teisėti vaiko atstovai arba besitreniruojantis suaugęs asmuo.

2.2. Socialinės pašalpos gavėjas – šeima arba vienas gyvenantis asmuo, kurie Piniginės socialinės paramos nepasiturintiems gyventojams įstatymo nustatyta tvarka turi teisę gauti piniginę socialinę paramą.

**II. MOKESČIO MOKĖJIMO, JO DYDŽIO NUSTATYMO IR TAIKYMO TVARKA**

3. Už kiekvieną lankytą mokslo metų mėnesį – nuo rugsėjo 1 d. iki birželio 1 d. 10 eurų mokestis mokamas už einamąjį mėnesį iki kiekvieno mėnesio 25 d.

4. Mokestis gali būti mokamas:

4.1. iki rugsėjo 25 d. – už pirmą mokesčio mokėjimo periodą;

4.2. iki sausio 25 d. – už antrą mokesčio mokėjimo periodą;

4.3. už visą laikotarpį iš karto.

5. Mokestis mokamas į Sporto centro sąskaitą Nr. LT144010044700200411 AB Luminor banke.

6. Dėl nepateisinamų priežasčių laiku nesumokėjus mokesčio, sportininkas gali būti pašalinamas iš Sporto centro sąrašų, pritarus Sporto centro pedagogų tarybai.

7. Karantino laikotarpiu, vaikams ir sportininkams nelankant Sporto centro, tačiau organizuojant ugdymo procesą nuotoliniu būdu, mokestis mažinamas 50 proc.

**III. ATLEIDIMO NUO MOKESČIO IR JO SUMAŽINIMO TVARKA**

8. Pritarus Sporto centro pedagogų tarybai mokestis mažinamas Sporto centro direktoriaus įsakymu.

9. Nuo mokesčio mokėjimo atleidžiami:

9.1. vaikai, kurie auga šeimoje, gaunančioje socialinę pašalpą. Mokesčio lengvata taikoma 3 mėnesius;

9.2. vaikai, dėl ligos nelankę Sporto centro treniruočių ne mažiau kaip 2 savaites, pateikę tėvų pasirašytą prašymą;

~~9.3 vaikai, kurie dėl Rusijos federacijos karinių veiksmų Ukrainoje yra atvykę į Lietuvos Respubliką ir laikinai gyvena Skuodo rajono savivaldybės teritorijoje;~~

9.4. vaikai su negalia;

9.5 vaikai, esantys Lietuvos sporto federacijos patvirtintuose kandidatų į rinktinę sąrašuose.

10. Mokestis mažinamas 50 procentų:

10.1. kai Sporto centro treniruotes lanko du ar daugiau vaikų iš vienos šeimos;

10.2. kai vaikas lanko 2 ar daugiau sporto šakų treniruotes;

10.3. trenerio teikimu už sporto pasiekimus, lankomumą ir už asmeninę pažangą. Lengvata taikoma iki 20 proc. vaikų, kurie lanko užsiėmimus grupėje**.**

11. Tėvai ar kiti teisėti vaiko atstovai, besikreipiantys dėl 9–10 punktuose nurodytos mokesčio lengvatos, pateikia:

11.1. Laisvos formos prašymą Sporto centro direktoriui.

11.2. Skuodo rajono savivaldybės Socialinės paramos skyriaus išduotą pažymą apie gaunamą socialinę pašalpą.

11.3. Skuodo rajono savivaldybės seniūnijos išduotą pažymą apie šeimos sudėtį.

**IV. BAIGIAMOSIOS NUOSTATOS**

12. Už Aprašo vykdymą atsakingas Sporto centro direktorius.

13. Aprašo vykdymą kontroliuoja Skuodo rajono savivaldybės administracijos Švietimo ir sporto skyrius.

14. Lėšų naudojimą kontroliuoja Skuodo rajono savivaldybės kontrolės ir audito tarnyba.