**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. RUGSĖJO 28 D. SPRENDIMO Nr. T9-186 „DĖL SKUODO RAJONO SAVIVALDYBĖS BIUDŽETINIŲ ĮSTAIGŲ TEIKIAMŲ ATLYGINTINŲ PASLAUGŲ ĮKAINIŲ PATVIRTINIMO“ PAKEITIMO**

2025 m. sausio 21 d. Nr. T10-19

Skuodas

**1. Parengto sprendimo projekto tikslas ir uždaviniai.**

Atsižvelgiant į Skuodo muziejaus 2024 m. lapkričio 12 d. raštą Nr. R2-59 „Dėl Skuodo muziejaus teikiamų paslaugų kainų nustatymo“ parengtas sprendimo projektas, kuriuo tikslinami Skuodo muziejaus teikiamų atlygintinų paslaugų įkainiai (5 priedas): papildant gido paslauga lietuvių kalba (grupėms iki 30 asmenų): Skuodo mieste (trukmė 1,5 val.) – 25 eurai ir Skuodo rajone (trukmė 3 val.) – 30 eurų.

Nuo 2025 m. sausio 1 d. Skuodo rajono savivaldybės pedagoginei psichologinei tarnybai perduota Viešosios įstaigos Skuodo informacijos centro vykdoma švietimo pagalbos funkcija. Atsižvelginat į Skuodo rajono savivaldybės pedagoginės psichologinės tarnybos 2025 m. sausio 15 d. raštą Nr. D2-2 „Dėl Skuodo rajono savivaldybės pedagoginės psichologinės tarnybos teikiamų paslaugų įkainių dydžių nustatymo“ parengtas 7 sprendimo projekto priedas – Skuodo rajono savivaldybės pedagoginės psichologinės tarnybos teikiamų atlygintinų paslaugų įkainiai.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas.

**3. Laukiami rezultatai.**

Pakeitus Tarybos sprendimą bus nustatyti Skuodo muziejaus ir Skuodo rajono savivaldybės pedagoginės psichologinės tarnybos teikiamų atlygintinų paslaugų įkainiai. Įstaigos gaus didesnes pajamas už teikiamas paslaugas.

**4. Lėšų poreikis sprendimui įgyvendinti ir jų šaltiniai.**

Skuodo rajono savivaldybės biudžeto lėšų nereikės.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėjo pavaduotoja Birutė Gedrimienė.