**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TURTO PERDAVIMO SKUODO RAJONO YLAKIŲ GIMNAZIJAI VALDYTI, NAUDOTI IR DISPONUOTI PATIKĖJIMO TEISE**

2025 m. sausio 14 d. Nr. T10-1

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono Ylakių gimnazijai valdyti, naudoti ir disponuoti patikėjimo teise naudotis Skuodo rajono savivaldybei priklausantį ilgalaikį materialųjį turtą – M2 klasės, 2024 m. gamybos, 20+1 vietų automobilį „Volkswagen/Crafter“, inventorinis Nr. I010183M, valstybinis Nr. NFJ752, įsigijimo vertė – 116 147 eurai 90 ct, likutinė vertė – 116 147 eurai 90 ct, 10 metų laikotarpiui. Mokyklinis autobusiukas buvo įsigytas 2024 metais, kai Lietuvos Respublikos švietimo, mokslo ir sporto ministerija Skuodo rajono savivaldybės tikslinei paskirčiai – geltonajam mokykliniam autobusiukui įsigyti – skyrė 68 000,00 Eur, o likusią lėšų dalį (48 147,90 Eur) skyrė Skuodo rajono savivaldybė. Autobusiukas reikalingas bendrojo ugdymo mokinių, gyvenančių kaimo gyvenamosiose vietovėse, neatlygintinio pavėžėjimo į mokyklą ir į namus organizavimui užtikrinti.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 7 punktas, 15 straipsnio 2 dalies 19 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis.

**3. Laukiami rezultatai.**

Skuodo rajono Ylakių gimnazijai perduodamas automobilis „Volkswagen/Crafter“ pagerins mokinių sąlygas greičiau ir patogiau pasiekti mokyklą / namus, užtikrins mokyklos pasiekiamumą iš atokesnių rajono vietovių.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.