**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL GARANTIJOS SUTEIKIMO UŽDARAJAI AKCINEI BENDROVEI „SKUODO VANDENYS“**

2025 m. sausio 23 d. Nr. T10-21

Skuodas

**1. Parengto sprendimo projekto tikslas ir uždaviniai.**

Suteikti Lietuvos Respublikos finansų ministerijai 1 620 tūkst. Eur garantiją dėl uždarosios akcinės bendrovės „Skuodo vandenys“ imamos ilgalaikės paskolos projektui „Geriamojo vandens tiekimo ir nuotekų tvarkymo paslaugų plėtra ir kokybės gerinimas Skuodo rajono savivaldybėje“ įgyvendinti.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 21 punktas, Lietuvos Respublikos Vyriausybės 2001 m. birželio 4 d. nutarimu Nr. 667 „Dėl Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių patvirtinimo“ patvirtintų Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių 11 punktas ir 12.1 papunktis.

**3. Laukiami rezultatai.**

Laiku įgyvendintas projektas „Geriamojo vandens tiekimo ir nuotekų tvarkymo paslaugų plėtra ir kokybės gerinimas Skuodo rajono savivaldybėje“, dėl kurio bus pagerinta geriamojo vandens kokybė.

**4. Lėšų poreikis sprendimui įgyvendinti ir jų šaltiniai.**

Sėkmingai įvykdžius projektą ir paskolos sumą įtraukus į geriamojo vandens ir nuotekų kainą, tikėtina, kad paskola bus grąžinama laiku pagal grafiką ir savivaldybės biudžeto lėšų nereikės.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.