**SKUODO RAJONO SAVIVALDYBĖS TARYBA**

**SPRENDIMAS**

**DĖL GARANTIJOS SUTEIKIMO UŽDARAJAI AKCINEI BENDROVEI „SKUODO VANDENYS“**

2025 m. sausio 23 d. Nr. T10-21

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos Vyriausybės 2001 m. birželio 4 d. nutarimu Nr. 667 „Dėl Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių patvirtinimo“ patvirtintų Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių 11 punktu ir 12.1 papunkčiu, Skuodo rajono savivaldybės kontrolės ir audito tarnybos 2025 m. sausio 22 d. išvada Nr. KADV3-1 bei atsižvelgdama į uždarosios akcinės bendrovės „Skuodo vandenys“ 2024 m. lapkričio 29 d. raštą Nr. VR1-395 „Dėl garantijos suteikimo“, Skuodo rajono savivaldybės taryba nusprendžia:

1. Suteikti Lietuvos Respublikos finansų ministerijai (toliau – Finansų ministerijai) 1 620 tūkst. Eur garantiją dėl uždarosios akcinės bendrovės „Skuodo vandenys“ imamos ilgalaikės paskolos projektui „Geriamojo vandens tiekimo ir nuotekų tvarkymo paslaugų plėtra ir kokybės gerinimas Skuodo rajono savivaldybėje“ įgyvendinti, kuria būtų įsipareigojama atsakyti Finansų ministerijai ta pačia apimtimi, kaip ir uždaroji akcinė bendrovė „Skuodo vandenys“, už paskolos sutartyje nustatytų įsipareigojimų įvykdymą.

2. Sutikti, kad, Skuodo rajono savivaldybei, garantuojant perskolinamos paskolos grąžinimą Finansų ministerijai, uždelsus prievolės pagal garantiją įvykdymą ir per Finansų ministerijos nustatytą terminą neįvykdžius garantijos, Finansų ministerija iš Skuodo rajono savivaldybės biudžetui priklausančių gauti iš Lietuvos Respublikos valstybės biudžeto pajamų išskaičiuotų Savivaldybės garantuotą sumą.

3. Įpareigoti uždarosios akcinės bendrovės „Skuodo vandenys“ direktorių Virgilijų Radvilą pasirašyti paskolos sutartį su Finansų ministerija.

4. Įgalioti Skuodo rajono savivaldybės administracijos direktorę Levutę Staniuvienę pasirašyti garantijos dokumentą.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Nijolė Mackevičienė, tel. (8 440) 45 554