PATVIRTINTA

Skuodo rajono savivaldybės tarybos

2025 m. sausio d. sprendimu Nr. T9-

**SKUODO RAJONO SAVIVALDYBĖS SKUODO MIESTO DAUGIABUČIŲ**

**NAMŲ KIEMŲ REMONTO PRIORITETINĖS EILĖS SUDARYMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės (toliau – Savivaldybės) Skuodo miesto daugiabučių namų (toliau – daugiabučiai) kiemų remonto prioritetinės eilės sudarymo tvarkos aprašas (toliau – Aprašas) nustato Skuodo miesto ribose esančių daugiabučių kiemų – šaligatvių, važiuojamosios dalies ir įvažiavimų į kiemus (toliau – Kiemų), dangos remonto eiliškumo sudarymo ir įgyvendinimo tvarką.

2. Aprašu siekiama prisidėti prie Savivaldybės strateginio plėtros plano tikslų įgyvendinimo: vystyti ir puoselėti gyvenamąją ir viešąją aplinką, sukurti ir išlaikyti patogią susisiekimo sistemą, vystyti ir palaikyti saugią ir švarią aplinką.

3. Aprašo tikslas – nustatyti kriterijus ir vertinimo tvarką, pagal kurią sudaromas daugiabučių Kiemų, kuriems reikalingas remontas, sąrašas.

4. Daugiabučių Kiemų remonto darbai vykdomi atsižvelgiant į skirtą finansavimą.

**II SKYRIUS**

**DAUGIABUČIŲ KIEMŲ REMONTO PRIORITETINĖS eilės**

**SĄRAŠO sudarymO KRITERIJAI**

5. Daugiabučių Kiemų remonto darbai bus atliekami pagal patvirtintą Skuodo miesto daugiabučių kiemų remonto prioritetinės eilės sąrašą (toliau – Sąrašas). Sąrašas bus skelbiamas Savivaldybės interneto svetainėje www.skuodas.lt.

6. Sąrašas grindžiamas šias kriterijais:

|  |  |  |  |  |
| --- | --- | --- | --- | --- |
| **Eil.**  **Nr.** | **Atrankos kriterijai** | **Atrankos kriterijų reikšmės (balais)** | **Atrankos kriterijų įvertinimo aprašymas** | **Pastabos** |
| 6.1. | Daugiabučio namo būklė | 10–40 | 40 balų suteikiama, jei daugiabutis renovuotas.  10 balų suteikiama, jei daugiabutis nėra renovuotas. |  |
| 6.2. | Daugiabutis dalyvauja kvartalo energinio efektyvumo didinimo programoje | 0–10 | 10 balų suteikiama, kai daugiabutis dalyvauja kvartalo energinio efektyvumo didinimo programoje.  0 balų suteikiama, jei daugiabutis nedalyvauja kvartalo energinio efektyvumo didinimo programoje. | Skuodo rajono savivaldybės kvartalo energinio efektyvumo didinimo programa patvirtinta 2018 m. balandžio 26 d. Skuodo rajono savivaldybės tarybos sprendimu Nr. T9-77 „Dėl Skuodo rajono savivaldybės kvartalo energinio efektyvumo didinimo programos patvirtinimo“ |
| 6.3. | Daugiabučių Kiemų būklė | 0–40 | Pagal Kiemo, įvažiavimo į kiemą (-us) ir šaligatvio dangų būklės vertinimo ir apžiūros aktą, 1 priedas. |  |
| 6.4. | Daugiabučių Kiemų naudojimosi intensyvumas | 0–10 | 10 balų suteikiama, jei daugiabučio Kiemu naudojasi keli daugiabučiai (bent du ir daugiau).  0 balų suteikiama, jei daugiabučio Kiemu naudojasi vienas daugiabutis. |  |

**III SKYRIUS**

**APRAŠO ĮGYVENDINIMAS**

7. Sąrašui sudaryti Savivaldybės administracijos direktoriaus tvarkomuoju dokumentu sudaroma penkių asmenų komisija (toliau – Komisija), kuri vadovaujasi patvirtintu Komisijos darbo reglamentu.

8. Daugiabučių Kiemų vertinimui Komisijos nariai užpildoKiemo, įvažiavimo į kiemą (-us) ir šaligatvio dangų būklės vertinimo ir apžiūros aktą (1 priedas).

9. Sąrašas sudaromas pagal Aprašo 6 punkte nustatytus daugiabučių Kiemų atrankos kriterijų suminius balus – nuo didžiausio iki mažiausio balo. Į Sąrašą neįtraukiami daugiabučių Kiemai, kurių dangų atnaujinimas atliktas ne seniau kaip prieš 5 metus.

10. Jei du ar daugiau daugiabučių Kiemų surenka vienodą balų skaičių, prioritetas teikiamas tam daugiabučio Kiemui, kuriame esančiame name yra daugiau butų.

11. Komisija parengia Sąrašą ir teikia tvirtinti Administracijos direktoriui.

12. Sąrašas sudaromas ne rečiau kaip kartą per metus ir, esant poreikiui, gali būti peržiūrėtas bei patikslintas atsižvelgiant į pasikeitusią Kiemų būklę ar atliktą papildomą renovaciją.

13. Daugiabučių Kiemų avarinės duobės gali būti užtaisomos nepriklausomai nuo daugiabučio Kiemo esančio Sąraše eilės, atsižvelgiant į gautus gyventojų prašymus. Prašymai pateikiami Savivaldybės administracijos direktoriui raštu.

14*.* Daugiabučių Kiemų važiuojamojoje dangoje įrengus lietaus nuotekų surinkimo šulinį / groteles (ar kitas priemones paviršinių nuotekų surinkimui / nuvedimui užtikrinti), važiuojamosios dangos remontas, kuris padėtų užtikrinti geresnį paviršinių nuotekų surinkimą / nuvedimą, gali būti vykdomas nepriklausomai nuo Sąrašo.

**IV SKYRIUS**

**BAIGIAMOSIOS NUOSTATOS**

15. Aprašas keičiamas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės Skuodo miesto daugiabučių namų kiemų remonto prioritetinės eilės sudarymo tvarkos aprašo

priedas

(Apžiūros akto forma)

**Kiemo, įvažiavimo į kiemą (-us) ir šaligatvio dangų**

**būklės vertinimo ir apžiūros aktas**

|  |
| --- |
| Objekto pavadinimas ir adresas: |
|  |

Komisijos nariai ir dalyviai:

|  |  |
| --- | --- |
| 1. |  |
| 2. |  |
| 3. |  |
| 4. |  |
| 5. |  |

Objekto būklės vertinimas:

***Kiemo dangos būklė***

|  |  |  |  |  |  |  |  |
| --- | --- | --- | --- | --- | --- | --- | --- |
| Vertinimo balas | Vertinimo kriterijai | Komisijos narys | | | | | Balų vidurkis |
| 1 | 2 | 3 | 4 | 5 |
| 0–20 | Išdaužos, remontuotinos vietos, įdubos ir nelygumai iki 50 proc. dangos ploto |  |  |  |  |  |  |
| 21–40 | Išdaužos, remontuotinos vietos, įdubos ir nelygumai virš 50 proc. dangos ploto |  |  |  |  |  |  |

***Įvažiavimo į kiemą (-us) asfalto dangos būklė***

|  |  |  |  |  |  |  |  |
| --- | --- | --- | --- | --- | --- | --- | --- |
| Vertinimo balas | Vertinimo kriterijai | Komisijos narys | | | | | Balų vidurkis |
| 1 | 2 | 3 | 4 | 5 |
| 0–20 | Išdaužos, remontuotinos vietos, įdubos ir nelygumai iki 50 proc. dangos ploto |  |  |  |  |  |  |
| 21–40 | Išdaužos, remontuotos vietos, įdubos ir nelygumai virš 50 proc. dangos ploto |  |  |  |  |  |  |

***Kiemo šaligatvių dangos būklė***

|  |  |  |  |  |  |  |  |
| --- | --- | --- | --- | --- | --- | --- | --- |
| Vertinimo balas | Vertinimo kriterijai | Komisijos narys | | | | | Balų vidurkis |
| 1 | 2 | 3 | 4 | 5 |
| 0–20 | Remontuotinos vietos, suskilinėjusi danga ir nelygumai iki 50 proc. dangos ploto |  |  |  |  |  |  |
| 21–40 | Remontuotinos vietos, suskilinėjusi danga ir nelygumai virš 50 proc. dangos ploto |  |  |  |  |  |  |

**Objekto \_\_\_\_\_\_\_\_\_\_\_\_\_\_\_\_\_suminis balų vidurkis\_\_\_\_\_\_\_\_\_\_\_\_\_\_\_\_\_\_\_\_.**

Komisijos narių ir dalyvių pastabos / pasiūlymai:

|  |
| --- |
|  |
|  |

Objekto fotonuotraukos:

|  |
| --- |
|  |
| Komisijos nariai: |