**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2025 m. sausio 23 d. Nr. T10-23

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono savivaldybės švietimo įstaigoms patikėjimo teise Skuodo rajono savivaldybės ilgalaikį materialųjį turtą, kuris įsigytas Europos regioninės plėtros fondo ir bendrojo finansavimo lėšomis įgyvendinant projekto „Tūkstantmečio mokyklos II“ Skuodo rajono savivaldybės švietimo pažangos plano 11, 12, 15 ir 21 veiklas.

Turto perdavimo švietimo įstaigoms tikslas – gerinti švietimo paslaugų kokybę, aprūpinant efektyviai veikiančias bendrojo ugdymo mokyklas mokslo ir mokymo programų licencijomis.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, sprendimą dėl savivaldybei priklausančio turto patikėjimo teisės perdavimo priima savivaldybės taryba.

**3. Laukiami rezultatai.**

Perduotas Skuodo rajono savivaldybės švietimo įstaigoms Skuodo rajono savivaldybės ilgalaikis materialusis turtas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.