**SKUODO RAJONO SAVIVALDYBĖS TARYBA**  
  
**SPRENDIMAS**

**Dėl kitos paskirties valstybinės žemės sklypo, esančio GELEŽINKELIO G. 25, Skuodo MIESTE, nuomos**

2024 m. gruodžio 6 d. Nr. T10-246

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 1 punktu, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 1.6 papunkčiu, bei atsižvelgdama į Skuodo rajono savivaldybės tarybos 2024 m. lapkričio 28 d. sprendimu Nr. T9-234 ,,Dėl žemės sklypo, esančio Geležinkelio 25, Skuodo mieste, dalių dydžių nustatymo“ nustatytas valstybinės žemės sklypo dalis, reikalingas patalpų eksploatavimui, ir į 2024 m. lapkričio 12 d. *(duomenys neskelbtini)* prašymą, Skuodo rajono savivaldybės taryba nusprendžia:

1. Išnuomoti be aukciono 4 metų laikotarpiui *(duomenys neskelbtini)* 0,7811 ha kitos paskirties žemės sklypo, unikalus Nr. 4400-6116-8061, esančio Geležinkelio g. 25, Skuodo mieste, dalį, kurios plotas 0,0492 ha, pagal valstybinės žemės nuomos sutarties projekte (pridedama) nurodytas sąlygas.

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodytos žemės sklypo dalies nuomos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Jolanta Juškienė, tel. (8 440) 44 868