**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL VALSTYBINĖS ŽEMĖS NUOMOS 2021 M. SAUSIO 26 D. sutarties**

**NR. 15SŽN-2-(14.15.55.) PAKEITIMO**

2024 m. gruodžio 6 d. Nr. T10-247

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.558 straipsnio 1 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 49.7 papunkčiu ir 51 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, atsižvelgdama į 2024 m. lapkričio 11 d. Paveldėjimo teisės pagal įstatymą liudijimą Nr. 8766, pagal kurį asmeninės nuosavybės teise priklauso statiniai – patalpa – butas su rūsiu, unikalus Nr. 7599-4001-0011:0004, ir į 2024 m. lapkričio 13 d. *(duomenys neskelbtini)* prašymą, Skuodo rajono savivaldybės taryba nusprendžia:

1. Pakeisti 2021 m. sausio 26 d. valstybinės žemės nuomos sutartį Nr. 15SŽN-2-(14.15.55.) dėl 0,6524 ha kitos paskirties valstybinės žemės sklypo, kadastro Nr. 7550/0005:450, unikalus Nr. 4400-5521-8570, esančio Vytauto g. 61, Skuodo mieste, dalies, kurios plotas 0,0255 ha.

2. Pavesti Skuodo rajono savivaldybės merui Stasiui Gutautui pasirašyti susitarimą ir visus kitus dokumentus, susijusius su šiuo pavedimu (pridedama).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Jolanta Juškienė, tel. (8 440) 44 868