**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T9-223 „DĖL PRITARIMO PROJEKTO „APSAUGOTO BŪSTO ĮSIGIJIMAS SKUODO RAJONO SAVIVALDYBĖJE“ RENGIMUI IR FINANSAVIMUI“ PAKEITIMO**

2025 m. sausio 23 d. Nr. T10-24

Skuodas

**1. Parengto sprendimo projekto tikslas ir uždaviniai.**

Šiuo sprendimo projektu keičiamas 2022 m. gruodžio 22 d. Skuodo rajono savivaldybės tarybos sprendimas Nr. T9-223 „Dėl pritarimo projekto „Apsaugoto būsto įsigijimas Skuodo rajono savivaldybėje“ rengimui ir finansavimui“ papildant jį 4 punktu: „Užtikrinti projekto „Apsaugoto būsto įsigijimas Skuodo rajono savivaldybėje“ veiklų (rezultatų) tęstinumą 5 metus po projekto įgyvendinimo pabaigos“. Sprendimas papildomas gavus Centrinės projektų valdymo agentūros (CPVA) raštą dėl Skuodo rajono savivaldybės administracijos pateikto projekto „Apsaugoto būsto įsigijimas Skuodo rajono savivaldybėje“ vertinimo, kuriame nurodoma pateikti Savivaldybės tarybos sprendimą užtikrinti minėto projekto veiklų (rezultatų) tęstinumą 5 metus po projekto įgyvendinimo.

**2. Siūlomos teisinio reguliavimo nuostatos.**

Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėse numatytas reikalavimas užtikrinti projekto investicijų tęstinumą, lakantis Projektų finansavimo ir administravimo taisyklėse nustatytų reikalavimų. Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–202 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ patvirtintose Projekto finansavimo ir administravimo taisyklėse numatyta, kad po projekto finansavimo pabaigos turi būti užtikrintas investicijų tęstinumas, t. y. iš ES fondų lėšų finansuojamų projektų, kurių veiklos susijusios su investicijomis į infrastruktūrą, vykdytojai per 5 metus nuo projekto finansavimo pabaigos negali pakeisti infrastruktūros objekto nuosavybės teisių, iš esmės pakeisti veiklos, kuriai buvo skirta investicijų, pobūdžio, tikslų arba vykdymo sąlygų, jei tai pakenktų projekto tikslams.

**3.** **Laukiami rezultatai.**

Pakeitus sprendimo projektą bus įgyvendintas projekto „Apsaugoto būsto įsigijimas Skuodo rajono savivaldybėje“, pateikto ES fondų finanasvimui gauti, atitikties reikalavimas dėl projekto veiklų (rezultatų) tęstinumo užtikrinimo 5 metus po projekto įgyvendinimo.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.