**SKUODO RAJONO SAVIVALDYBĖS TARYBA**

**SPRENDIMAS**

**DĖL VALSTYBĖS TURTO PERĖMIMO SKUODO RAJONO SAVIVALDYBĖS NUOSAVYBĖN**

2024 m. gruodžio d. Nr. T9-

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos kelių įstatymo 4 straipsnio 3 dalimi, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 4 straipsnio 1 ir 4 dalimis, Skuodo rajono savivaldybės taryba nusprendžia:

1. Perimti Skuodo rajono savivaldybės nuosavybėn valstybės turtą – vietinės reikšmės kelius, registruotus Skuodo rajono savivaldybės apskaitoje ir faktiškai valdomus (pridedama).

2. Pavesti Skuodo rajono savivaldybės administracijos direktorei Levutei Staniuvienei šio sprendimo 1 punkte nurodytą turtą įregistruoti valstybės įmonės Registrų centro Nekilnojamojo turto registre.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Stasys Gutautas |

Romualdas Rancas, tel. +370 440 73 992