**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. BALANDŽIO 8 D. SPRENDIMO NR. T9-71 „DĖL UŽSIENIEČIŲ, PASITRAUKUSIŲ (PERKELTŲ) IŠ UKRAINOS DĖL RUSIJOS KARINĖS AGRESIJOS, VAŽIAVIMO VIETINIO (MIESTO IR PRIEMIESČIO) REGULIARAUS SUSISIEKIMO MARŠRUTAIS LENGVATOS DYDŽIO NUSTATYMO“ PRIPAŽINIMO NETEKUSIU GALIOS**

2025 m. sausio 14 d. Nr. T10-4

Skuodas

**1. Parengto sprendimo projekto tikslas ir uždaviniai.**

Šiuo sprendimo projektu naikinama važiavimo vietinio reguliaraus susisiekimo maršrutais lengvata ukrainiečiams, gyvenantiems savivaldybės teritorijoje laikinosios apsaugos ar humanitariniu pagrindu. Savivaldybės tarybai 2024 m. sausio 25 d. priėmus sprendimą Nr. T9-3 „Dėl keleivių vežimo reguliariais reisais vietinio susisiekimo maršrutais tarifų patvirtinimo“ nuo 2024 m. kovo 1 d. 100 proc. transporto lengvata taikoma visiems keleiviams, važiuojantiems reguliariais reisais vietinio susisiekimo maršrutais.

**2. Siūlomos teisinio reguliavimo nuostatos.**

Lietuvos Respublikos viešojo administravimo įstatyme numatyta, kad viešojo administravimo subjektas gali pripažinti netekusiu galios savo priimtą administracinį sprendimą.

**3.** **Laukiami rezultatai.**

Priėmus sprendimo projektą bus panaikinta važiavimo vietinio reguliaraus susisiekimo maršrutais lengvata ukrainiečiams, gyvenantiems savivaldybės teritorijoje laikinosios apsaugos ar humanitariniu pagrindu.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.